ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 196 कोटी मात्रांचा टप्पा केला पार
12 ते 14 वयोगटातील 3.56 कोटींपेक्षा जास्त किशोरांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 68,108
गेल्या 24 तासात 13,216 नव्या कोरोना रुग्णांची नोंद
रुग्ण बरे होण्याचा दर सध्या 98.63%,
सध्याचा साप्ताहिक पॉझिटिव्हिटी दर 2.47%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 196  कोटींचा टप्पा पार केला आहे. 2,52,66,330 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.56  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,08,170
|
|
2nd Dose
|
|
1,00,54,981
|
|
Precaution Dose
|
|
55,03,962
|
|
FLWs
|
|
1st Dose
|
|
1,84,21,670
|
|
2nd Dose
|
|
1,76,09,614
|
|
Precaution Dose
|
|
95,24,511
|
|
Age Group 12-14 years
|
|
1st Dose
|
|
3,56,40,133
|
|
2nd Dose
|
|
2,07,80,248
|
|
Age Group 15-18 years
|
|
1st Dose
|
|
6,00,54,228
|
|
2nd Dose
|
|
4,76,06,177
|
|
Age Group 18-44 years
|
|
1st Dose
|
|
55,78,49,391
|
|
2nd Dose
|
|
49,73,11,329
|
|
Precaution Dose
|
|
18,83,799
|
|
Age Group 45-59 years
|
|
1st Dose
|
|
20,33,78,324
|
|
2nd Dose
|
|
19,25,29,783
|
|
Precaution Dose
|
|
20,25,740
|
|
Over 60 years
|
|
1st Dose
|
|
12,71,98,478
|
|
2nd Dose
|
|
12,01,96,321
|
|
Precaution Dose
|
|
2,20,65,909
|
|
Precaution Dose
|
|
4,10,03,921
|
|
Total
भारतातील सक्रिय रुग्णसंख्या सध्या 68,108 इतकी आहे, ती देशाच्या एकूण रुग्णसंख्येच्या तुलनेत 0.16% इतकी आहे.
परिणामी, भारतात रुग्ण बरे होण्याचा दर 98.63% झाला आहे. गेल्या 24 तासात 8,148 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,26,90,845 झाली आहे.
गेल्या 24 तासात 13,216 नव्या कोरोना रुग्णांची नोंद झाली.
गेल्या 24 तासात एकूण 4,84,924 चाचण्या करण्यात आल्या. भारताने आतापर्यंत एकूण 85.73  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 2.47% तर दैनंदिन पॉझिटिव्हिटी दर 2.73% आहे.
दूरसंचार आणि माहिती तंत्रज्ञान मंत्रालय
भारतीय टपाल विभागाच्या वतीने पुढील महिन्यात देशव्यापी पेन्शन अदालतीचे आयोजन
मुंबई, 8 ऑगस्ट 2018
निवृत्तीवेतन आणि निवृत्तीवेतन कल्याण विभागाच्या आदेशानुसार टपाल विभागाच्यावतीने देशव्यापी पेंशन अदालतचे आयोजन करण्यात येणार आहे.
यानुसार टपाल विभागाच्या पेंशन/परिवार पेंशन घेणाऱ्या व्यक्तिंसाठी मुख्य पोस्टमास्टर जनरल, महाराष्ट्र सर्कल, मुंबई यांच्याद्वारे पेंशन अदालतीचे आयोजन करण्यात येणार आहे. येत्या 18 सप्टेंबर रोजी सकाळी 11 वाजता मुंबई जीपीओ येथे ही अदालत होणार आहे.
निवृत्तीवेतन धारक आपली तक्रार खाली दिलेल्या नमुना अर्जामध्ये वरिष्ठ लेखा अधिकारी, मुख्य पोस्टमास्टर जनरल, महाराष्ट्र सर्कल, दुसरा माळा, मुंबई जीपीओ, मुंबई-400 001 ह्या पत्यावर 15 ऑगस्ट पर्यंत पाठवू शकतात. त्यानंतर प्राप्त होणाऱ्या आवेदनांचा पेंशन अदालत मध्ये अंतर्भाव केला जाणार नाही, असे विभागाद्वारे कळवण्यात आले आहे.
भारतीय डाक विभाग
टपाल पेंशन अदालत च्या अर्जाचा नमुना
|
|
क्रम सं.
|
|
विषय
|
|
व्यक्ति/पेंशनभोगी द्वारे भरले जाणारे तपशील
|
|
1
|
|
पेंशनभोगी/परिवार पेंशनभोगी चे नांव
सेवानिवृत्ती/मृत्यु चे वेळीचा हुद्दा
|
|
|
|
2
|
|
सेवानिवृत्त झाले त्या कार्यालयाचे नांव आणि सेवानिवृत्तीची तारीख
|
|
|
|
3
|
|
“पीपीओ” नंबर
|
|
|
|
4
|
|
पेंशन घेत असलेल्या पोस्ट ऑफिसचे नांव
|
|
|
|
5
|
|
पेंशनभोगी चा घरचा पत्ता फोन नंबर सह
|
|
|
|
6
|
|
थोडक्यात तक्रार 
|
|
|
|
7
|
|
व्यक्ति/पेंशनभोगीची सही आणि तारीख
|
|
S.Tupe/P.Malandkar
(Visitor Counter : 57
आदिवासी विकास मंत्रालय
परीक्षा पे चर्चा-2022 कार्यक्रमात पंतप्रधान नरेंद्र मोदी विद्यार्थी, शिक्षक आणि पालकांशी संवाद साधणार
या कार्यक्रमात सहभागी होण्यासाठी एकलव्य आदर्श निवासी शाळांमधील हजारो विद्यार्थ्यांनी शिक्षकांसह केली नोंदणी
नवी दिल्ली, 29 मार्च 2022
पंतप्रधान नरेंद्र मोदी यांचा विद्यार्थी, शिक्षक आणि पालक यांच्यासोबतच्या परीक्षा पे चर्चा  - 2022 या एका अनोख्या संवादात्मक कार्यक्रमाचा 5वा भाग, यावर्षी 1 एप्रिल 2022 रोजी नवी दिल्ली येथे सकाळी 11 वाजता आयोजित करण्यात आला आहे.
या कार्यक्रमासाठी विद्यार्थ्यांची निवड करण्याच्या अनुषंगाने, इयत्ता 9 वी ते 12वी पर्यंतचे विद्यार्थी , शिक्षक आणि पालक यांच्यासाठी ऑनलाइन स्पर्धा आयोजित करण्यात आली होती. 28 डिसेंबर 2021 ते 3 फेब्रुवारी 2022 या कालावधीत MyGov या मंचाच्या माध्यमातून या स्पर्धेचे आयोजन करण्यात आले होते.आदिवासी व्यवहार मंत्रालयाने त्यांच्या एकलव्य आदर्श निवासी शाळांमधील  विद्यार्थ्यांच्या उत्साही सहभागाला प्रोत्साहन दिले. या कार्यक्रमात सहभागी होण्यासाठी, एकलव्य आदर्श निवासी शाळांमधील हजारो विद्यार्थ्यांनी शिक्षकांसह नोंदणी केली.
शिक्षण मंत्रालयाच्या शालेय शिक्षण आणि साक्षरता विभागाचा हा उपक्रम असून यामध्ये पंतप्रधान विद्यार्थ्यांशी संवाद साधतील आणि परीक्षेशी संबंधित त्यांच्या प्रश्नांना उत्तरे देतील.हा बहुप्रतिक्षित कार्यक्रम टीव्ही वाहिन्या आणि डिजिटल माध्यमांवर सकाळी 11 वाजता थेट प्रसारित केला जाईल.S.Kakade/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 122
पंतप्रधान कार्यालय
पंतप्रधान नरेंद्र मोदी आणि इटलीचे पंतप्रधान ज्युसेपे कोंते यांच्यात दूरध्वनीवरून चर्चा
नवी दिल्ली, 8 मे 2020
पंतप्रधान नरेंद्र मोदी आणि इटलीचे पंतप्रधान ज्युसेपे कोंते यांच्यात आज दूरध्वनीवरून चर्चा झाली.
कोविड-19 महामारीमुळे इटलीत झालेल्या जीवितहानीबद्दल पंतप्रधानांनी दुःख व्यक्त केले. या संकटाच्या काळात इटलीच्या नागरिकांनी दाखवलेल्या धैर्याची त्यांनी प्रशंसा केली.
दोन्ही नेत्यांनी आपापल्या देशात तसेच जागतिक स्तरावर महामारीच्या आरोग्यविषयक आणि आर्थिक परिणामांचा सामना करण्यासाठी आवश्यक उपाययोजनांबाबत चर्चा केली. त्यांनी एकमेकांप्रति एकजुटता व्यक्त केली आणि एकमेकांच्या देशात अडकलेल्या नागरिकांना दिलेल्या परस्पर सहकार्याची प्रशंसा केली.
इटलीला आवश्यक औषधे आणि अन्य सामुग्री पुरवण्यात भारत उदार हस्ते मदत करेल असे आश्वासन पंतप्रधानांनी कोंते यांना दिले.
भारत आणि इटली दरम्यान द्विपक्षीय संबंध अधिक मजबूत बनवण्यासाठी सक्रिय सल्ला-मसलत आणि सहकार्य सुरु ठेवण्याबाबत दोन्ही नेत्यांनी सहमती दर्शवली.
इटलीच्या पंतप्रधानांनी पंतप्रधान नरेंद्र मोदी यांना सोयीनुसार योग्य वेळी इटलीला भेट देण्याचे निमंत्रण दिले.
B.Gokhale/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
हेलिकॉप्टरसाठी कामगिरी आधारित नेव्हिगेशनच्या आशियातील पहिल्या प्रात्यक्षिकाचे पंतप्रधानांनी केले कौतुक
नवी दिल्ली, 2 जून 2023
पंतप्रधान नरेंद्र मोदी यांनी गगन उपग्रह तंत्रज्ञानाचा वापर करून जुहू ते पुणे या उड्डाणासाठी हेलिकॉप्टरसाठी कामगिरी-आधारित नेव्हिगेशनच्या आशियातील पहिल्या प्रात्यक्षिकाचे कौतुक केले आहे.
केंद्रीय नागरी विमान वाहतूक आणि पोलाद मंत्री यांच्या ट्विटला प्रतिसाद देताना पंतप्रधान म्हणाले;
"या क्षेत्रासाठी महत्वपूर्ण टप्पा ! हे प्रात्यक्षिक सुरक्षित आणि अधिक कार्यक्षम हवाई वाहतूक व्यवस्थापनासाठी प्रगत तंत्रज्ञान आत्मसात करण्याची आमची बांधिलकी अधोरेखित करते."
N.Chitale/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
यंदाचा योग दिन यशस्वी करण्याचे आणि योग अधिक लोकप्रिय करण्याचे पंतप्रधानांचे जनतेला आवाहन
नवी दिल्ली, 20 जून 2022
पंतप्रधान नरेंद्र मोदी यांनी जनतेला यंदाचा योग दिन यशस्वी करण्याचे आणि योग अधिक लोकप्रिय करण्याचे आवाहन केले आहे.
ट्विट संदेशात पंतप्रधान म्हणाले;
“उद्या दि. 21 जून रोजी आंतरराष्ट्रीय योग दिन साजरा केला जाणार आहे. यंदाच्या योग दिनाची संकल्पना 'मानवतेसाठी योग' ,ही आहे, चला योग दिन यशस्वीपणे साजरा करत, त्याचाअधिकाधिक प्रसार करूया.”
S.Kulkarni/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
राष्ट्रपती कार्यालय
बेंगळुरू येथील श्री राजाधिराज गोविंद मंदिराच्या लोकार्पण सोहळ्यात भारताचे राष्ट्रपती उपस्थित
नवी दिल्ली, 14 जून 2022
भारताचे राष्ट्रपती रामनाथ कोविंद यांनी आज  बेंगळुरूमध्ये वसंतपुरा येथील वैकुंठ टेकडीवरील श्री राजाधिराज गोविंद मंदिराच्या लोकार्पण सोहळ्यात उपस्थित राहून या सोहळ्याची शोभा वाढवली.
याप्रसंगी बोलताना राष्ट्रपतींनी मंदिरांचे महत्त्व विशद केले. "हिंदू धर्माच्या सर्वात महत्त्वाच्या सांस्कृतिक प्रतीकांमध्ये पूर्वीपासून देवाल्यांचा समावेश होतो. एका स्तरावर विचार करता ती पवित्र स्थळे आहेत. प्रार्थना करणाऱ्या भाविकांना तेथे देवत्वाची प्रचीती येते, मग ती कंपनांच्या माध्यमातून असो की ऊर्जेच्या की उचंबळून येणाऱ्या भक्तिभावाच्या माध्यमातून असो. अशा एखाद्या ठिकाणी आल्यावर, जग आणि त्याचा कल्लोळ मागे सोडून शांततेत गुरफटल्याचा अनुभव व्यक्तीला येतो. तर दुसऱ्या स्तरावर विचार करता, मंदिरे ही केवळ प्रार्थनास्थळे असण्याच्या कितीतरी पलीकडे आहेत. ती जणू संगमस्थळे आहेत- कला, स्थापत्य, भाषा आणि ज्ञानाच्या परंपरा यांचा मिलाफ/ संगम होण्याची स्थळे !"
"श्रील प्रभुपाद यांच्या मते, गरजूंची सेवा हाही प्रार्थनेचा- पूजनाचाच एक प्रकार आहे, त्यामुळेच भक्तिभावाइतकेच, मानवधर्म राखण्यामुळे आणि सेवाधार्माचे पालन करण्यामुळे इस्कॉन नावारूपाला आले आहे." असे राष्ट्रपती म्हणाले. गेल्या किमान पंचवीस वर्षांपासून बंगळुरूच्या इस्कॉनने लक्षावधी लोकांच्या जीवनात सकारात्मक परिवर्तन घडवून आल्याचेही राष्ट्रपतींनी आपल्या भाषणात नमूद केले. भक्तगणांच्या परिश्रम आणि निश्चयामुळे, एका उजाड वैराण टेकाडाचे रूपांतर हरे कृष्ण टेकडीवरील भव्य अशा इस्कॉन श्री राधा कृष्ण मंदिरामध्ये झाले आहे, असे राष्ट्रपती म्हणाले. तेथेच अक्षयपात्र फाउंडेशनचा जन्म झाला. सामाजिक संस्थेच्या माध्यमातून शालेय विद्यार्थ्यांना दुपारचे जेवण देण्याचा जगातील सर्वात मोठा कार्यक्रम म्हणजे अक्षयपात्र." असे गौरवोद्गार राष्ट्रपतींनी काढले.
राष्ट्रपती कोविंद यांनी श्री मधू पंडित दास आणि बंगळुरूच्या इस्कॉनच्या समर्पित सदस्यांप्रती सदिच्छा व्यक्त केल्या. आगामी काळातील त्यांच्या धार्मिक आणि सेवाभावी कार्यांसाठी राष्ट्रपतींनी त्यांना शुभेच्छा दिल्या.
डॉ.हिंडोल सेनगुप्ता यांनी लिहिलेल्या 'सिंग, डान्स अँड प्रे: द इन्स्पिरेशनल स्टोरी ऑफ श्रील प्रभुपाद' या पुस्तकाची प्रत बंगळुरूच्या इस्कॉनचे वरिष्ठ उपाध्यक्ष चंचलपती दास' यांच्या हस्ते राष्ट्रपती रामनाथ कोविंद यांनी स्वीकारली.R.Aghor/J.Waishampayan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 123
उपराष्ट्रपती कार्यालय
ग्रामीण भागात रोजगार निर्मितीसाठी कृषी आधारित उद्योगांना प्रोत्साहन देण्याचे उपराष्ट्रपतींचे आवाहन
शेतकऱ्यांचे गट आणि कृषी उत्पादन संघटनांना कृषी विद्यापीठांनी मदतीचा हात देत सहकार्य करावे- उपराष्ट्रपतींची सूचना
पुसा येथील डॉक्टर राजेंद्र प्रसाद केन्द्रीय कृषी विद्यापीठातील दुसऱ्या वार्षिक पदवीदान समारंभाला उपराष्ट्रपतींनी केले संबोधित; उपराष्ट्रपतींच्या हस्ते विविध प्रकल्पांचे उद्घाटन
ग्रामीण युवकांसाठी ग्रामीण भागात रोजगार संधी निर्माण करण्याच्या हेतूने कृषी-आधारित उद्योगांना प्रोत्साहन देण्याची आवश्यकता आहे, असे मत उपराष्ट्रपती व्यंकय्या नायडू यांनी व्यक्त केले. बिहारमध्ये पुसा येथील पिंप्राकोटी विभागातील डॉक्टर राजेंद्र प्रसाद कृषी विद्यापीठाच्या दुसऱ्या पदवीदान समारंभात ते बोलत होते.
कोविड-19 महामारीच्या काळात शहरांकडून गावाकडे झालेल्या विपरीत स्थलांतराच्या घटनेचा उल्लेख करून उपराष्ट्रपती म्हणाले की शेती संबंधित नवोद्योगांमुळे ज्या ठिकाणी रोजगाराची गरज सर्वाधिक आहे त्या ठिकाणी रोजगार संधी उपलब्ध होऊन भारतीय अर्थव्यवस्थेला भरपूर फायदा होईल.
अन्न पुरवठा साखळीतील कृषीमालावरील प्रक्रिया आणि निर्यात या बाह्य बाबी व निविष्ठा तसेच विस्तार सेवा या अंतर्गत बाबी यामध्ये शेतकरी उत्पादक संस्था या छोट्या व मध्यम शेतकऱ्यांना प्रचंड मदत करू शकतात, असे प्रतिपादन त्यांनी यावेळी केले.
यामुळेच त्यांनी शेतकरी उत्पादक संस्थांना सहाय्य व क्षमताबांधणी यांच्याद्वारे प्रोत्साहन देण्याच्या गरजेवर भर दिला आणि या दिशेने प्रशिक्षण कार्यक्रम सुरू केल्याबद्दल विद्यापीठाची प्रशंसा केली.
भारतात अन्न प्रक्रिया उद्योगात प्रचंड संधी असल्याचा पुनरुच्चार करत त्यांनी विद्यापीठांना त्यांच्या संबंधित प्रदेशातील शेतकऱ्यांना यासाठी एकत्र येण्यास प्रोत्साहन देण्याची सूचना केली.
अगदी कमी संसाधने असलेले छोटे आणि मध्यम शेतकरी हे भारतीय कृषी क्षेत्राचे वैशिष्ट्य असल्याचे निरीक्षण नोंदवून नायडू यांनी विविध स्रोतातून शेतकऱ्याचे उत्पन्न वाढवण्याची गरज अधोरेखित केली. यासाठी संसाधनांची कार्यक्षमता वाढवण्याची गरज आहे असेही ते म्हणाले.
सर्वांना अन्नसुरक्षा प्रदान करताना अन्न व्यवस्थापनात तंत्रज्ञानाचा मोठ्या प्रमाणावर उपयोग करण्याचे आवाहन त्यांनी केले. "विकसित जगाने कृषी क्षेत्रात कृत्रिम बुद्धिमत्तेचा वापर करत त्याचे भरपूर फायदे उचलण्यास सुरुवात केली आहे. भारतानेही आपली सर्व क्षमता या दिशेने एकवटत कृषी उत्पन्न वाढवण्यासाठी सहाय्य करायला हवे", असे प्रतिपादन नायडू यांनी केले.
उपराष्ट्रपतीनी डॉक्टर राजेंद्र प्रसाद केन्द्रीय कृषि विद्यापीठाला तंत्रज्ञानाच्या परिणामकारक मूल्यांकनावर काम करण्याची तसेच पर्यायी कृषी तंत्रज्ञाने व त्यांची शाश्वतता याचे मूल्यांकन करण्याची सूचना केली.
आज पदवी मिळवलेल्या सर्व विद्यार्थ्यांचे अभिनंदन करत उपराष्ट्रपतींनी त्यांनी निवडलेल्या क्षेत्रात सर्वोत्कृष्ट बनण्यासाठी प्रयत्न करण्याचे त्याचप्रमाणे आपल्या राष्ट्राचा विकास आणि वाढ यात योगदान देण्याचे आवाहन केले.
शेतकरी समुदायाच्या कल्याणासाठी विद्यापीठ घेत असलेल्या इतर प्रकारच्या पुढाकाराचा उल्लेख करत उपराष्ट्रपतींनी प्रयोगशाळेत निर्माण झालेले नवीन ज्ञान हे अठरा कृषी विज्ञान केंद्रांच्या माध्यमातून हस्तांतरीत होत असल्याबद्दल आनंद व्यक्त केला.
यावेळी उपराष्ट्रपतींनी पंडित दीनदयाल उपाध्याय कॉलेज ऑफ हॉर्टिकल्चर ॲंड फॉरेस्ट्रीची प्रशासकीय इमारत, मुलींसाठी व मुलांसाठी अशी दोन वसतिगृहे, उत्कृष्ट गर्भहस्तांतरण तंत्रज्ञान आणि देशी गुरांच्या जाती संवर्धन आणि सुधारणा केंद्राचेही त्यांनी उद्घाटन केले.
बिहारचे राज्यपाल फागु चौहान, मुख्यमंत्री नितीश कुमार आणि इतर मान्यवर या कार्यक्रमाला उपस्थित होते.
पंतप्रधान कार्यालय
पंतप्रधानांचा सुरत दौरा
विविध विकास प्रकल्पांचे पंतप्रधानांच्या हस्ते उद्घाटन
शारजा आणि सुरत दरम्यान एअर इंडिया एक्स्प्रेस विमान सेवा
सुरत येथील रसिलाबेन सेवंतीलाल वेनस रुग्णालय राष्ट्राला अर्पण
पंतप्रधान संध्याकाळी न्यू इंडिया युथ परिषदेला संबोधित करणार
नवी दिल्ली, 30 जानेवारी 2019
पंतप्रधान नरेंद्र मोदी यांनी आज सुरतला भेट दिली तसेच सुरत आणि दक्षिण गुजरात विभागाला जोडणाऱ्या सुरत विमानतळ टर्मिनल इमारतीच्या विस्तार प्रकल्पाची कोनशीलाही ठेवली.
उपस्थितांना मार्गदर्शन करतांना पंतप्रधान म्हणाले की, “व्यवसाय सुलभीकरणासाठी देशातील पायाभूत सेवांमध्ये वृद्धी होणे आवश्यक असून सुरत विमानतळाचे विस्तारीकरण हा एक या दिशेने केलेला प्रयत्न आहे.” सुरत विमानतळ टर्मिनल इमारत विस्तारीकरणाचे बांधकाम मूल्य 354 कोटी रुपये असून 25,500 स्क्वेअर मीटर क्षेत्रात हे व्यापलेले आहे. ही पर्यावरण स्नेही, शाश्वत इमारत असून सर्वदूर एलईडी आणि सौर ऊर्जेचा वापर केला आहे. जेंव्हा या नवीन प्रकल्पाचे काम पूर्ण होईल तेंव्हा वर्तमान चार लाखाच्या तुलनेत 26 लाख प्रवासी क्षमता वाढेल. पंतप्रधान पुढे म्हणाले की, सुरत ते शारजा दरम्यान एअर इंडिया एक्स्प्रसे विमान सेवेला लवकरच सुरुवात होईल. जी पहिल्यांदा सुरुवातीला आठवड्याला दोन उडाण असतील आणि यानंतर आठवड्याला चार पर्यंत उड्डाणांची संख्या वाढेल.
पंतप्रधानांनी सांगितले की, ‘उडाण’ योजनेअंतर्गत, जास्तीत जास्त विमानतळांना प्रोत्साहनाच्या दृष्टीने पावले उचलण्यात आली असून यामुळे लोकांना त्यांच्या निश्चित स्थानी पोहोचण्यास मदत होईल. ते म्हणाले की, प्रत्येकाला विमान सेवा सोयीस्कर झाली पाहिजे अशी आमची इच्छा असून भारतातील विमान जोडणीसाठी उडाण योजना मदतपूर्ण आहे. भारताच्या नकाशावर 40 विमानतळे उडाणमध्ये समाविष्ठ करण्यात आली असून देशभरात विविध ठिकाणी ही सेवा उपलब्ध करण्यात येणार आहे.
सरकारने हाती घेतलेल्या विकासकामांसंदर्भात बोलताना पंतप्रधान म्हणाले की, राष्ट्राच्या विकासकार्यासाठी त्यांचे सरकार तात्काळ आणि कठीण निर्णय घेत असून तुम्ही दिलेल्या पूर्वीच्या बहुसंख्य प्रतिसादामुळे आम्ही असे कठीण निर्णय घेऊ शकतो असे पंतप्रधान म्हणाले. त्यांनी चार वर्षात 1.30 कोटी घरांची बांधणी झाल्याचे सांगितले तसेच 400 पारपत्र कार्यालयं नव्याने स्थापित झाल्याचेही सांगितले.
सुरत येथे प्रधानमंत्री आवास योजनेअंतर्गत पंतप्रधानांनी काही लाभार्थ्यांना किल्ल्या सुपूर्द केल्या. ते म्हणाले की, आमचे सरकार गरीब आणि मध्यमवर्गीयांसाठी राहणीमानातील सहजता निपजत आहे. सुरत स्वातंत्र्य चळवळीसंदर्भात बोलताना पंतप्रधान म्हणाले की, या शहराचा स्वातंत्र्य चळवळीतील सहभाग उल्लेखनीय असून सर्वाधिक विकासात्मक शहरांमधील सुरत हे एक जागतिक पातळीवरील गुंतवणुकीच्या दृष्टीने महत्वाचे शहर आहे.
पंतप्रधानांनी सर्वसोयीयुक्त रसिलाबेन सेवंतीलाल शाह वेनस रुग्णालय सुरतचे उद्घाटन केले. सार्वजनिक सभेला संबोधित करतांना पंतप्रधान म्हणाले की, ‘आयुष्मान भारत’ ही योजना आरोग्य सेवा देत आहे. जनेरिक औषधे लोकांपर्यंत उपलब्ध करुन देण्यात येत असून या औषधांचा फायदा केवळ किंमतीच्या दृष्टीनेच नाही तर अनेक लोकांचे प्राण वाचवण्यासाठी झाला आहे असेही त्यांनी सांगितले.
पंतप्रधान दांडी येथून परतल्यानंतर संध्याकाळी सुरत येथे न्यू इंडिया युथ परिषदेला संबोधित करतील. दांडी येथे त्यांनी राष्ट्रीय मीठ सत्याग्रह स्मरणार्थ प्रकल्पाचे अनावरण केले.
B.Gokhale/P.Malandkar
(Visitor Counter : 59
पंतप्रधान कार्यालय
राष्ट्रकुल क्रीडा स्पर्धा 2022 मध्ये भारतीय महिला हॉकी संघाने कांस्यपदक जिंकल्याबद्दल पंतप्रधानांनी व्यक्त केला अभिमान
राष्ट्रकुल क्रीडा स्पर्धा 2022 मध्ये, भारतीय महिला हॉकी संघाने न्यूझीलंडच्या संघाला पराभूत करून कांस्यपदक जिंकल्याबद्दल पंतप्रधान नरेंद्र मोदी यांनी अभिमान व्यक्त केला आहे.
पंतप्रधानांनी ट्विट केले;
“भारताचे हॉकीशी विशेष नाते आहे. कांस्य पदक जिंकल्याबद्दल नक्कीच प्रत्येक भारतीयाला आमच्या असामान्य महिला हॉकी संघाचा अभिमान आहे. भारतीय महिला हॉकी संघ राष्ट्रकुल क्रीडा स्पर्धेत सहभागी होण्याची अनेक वर्षांतील ही पहिलीच वेळ आहे. संघाचा आम्हाला अभिमान आहे! #Cheer4India"
पंतप्रधान कार्यालय
पंतप्रधानांनी, श्री गुरु राम दास जी यांच्या  प्रकाश पूरबच्या पवित्र दिनी केले नमन
पंतप्रधान नरेंद्र मोदी यांनी, श्री गुरु राम दास जी यांच्या  प्रकाश पूरबच्या पवित्र दिनी नमन केले आहे.
आपल्या ट्विट संदेशात पंतप्रधान म्हणाले;
"श्री गुरु राम दास जी यांच्या  प्रकाश पूरबच्या पवित्र दिनी मी नमन करतो. त्यांनी सेवा आणि करुणेवर भर देऊन शीख इतिहास आणि संस्कृतीत अविस्मरणीय योगदान दिले आहे. ते एक महान कवी देखील होते आणि त्यांच्या कृतीतून भक्तीच्या शुद्ध भावनेचा साक्षात्कार दिसून येतो."
पंतप्रधान कार्यालय
पंतप्रधान नरेंद्र मोदी यांची स्पेनचे पंतप्रधान पेड्रो सांचेझ,यांच्याशी रोम येथील जी.20 शिखर परिषदेच्या पार्श्वभूमीवर भेट
पंतप्रधान नरेंद्र मोदी आणि स्पेनचे पंतप्रधान पेड्रो सांचेझ,यांची दिनांक 31 ऑक्टोबर 2021 रोजी रोम येथील जी.20 शिखर परिषदेच्या पार्श्वभूमीवर भेट झाली.
या दोन्ही नेत्यांनी दोन्ही देशांतील वाढत्या द्विपक्षीय व्यापाराचे आणि गुंतवणूकविषयक संबंधांचे, स्वागत केले,ज्यात अलीकडेच एअरबस स्पेनकडून छप्पन C 295 विमाने खरेदी करण्याच्या करारावर केलेल्या स्वाक्षरी करण्यात आली होती, ज्यापैकी 40 विमाने टाटा ॲडव्हान्स सिस्टिम्सच्या सहकार्याने भारतात तयार करण्यात येणार आहेत. त्यांनी ई-मोबिलिटी, क्लीन टेक, प्रगत साहित्य आणि खोल समुद्रातील अन्वेषण यासारख्या नवीन क्षेत्रांमधील द्विपक्षीय सहकार्याचा आणखी विस्तार करण्याचेही यावेळी मान्य केले. पंतप्रधान मोदींनी स्पेनला ग्रीन हायड्रोजन, पायाभूत सुविधा आणि संरक्षण उत्पादन यासह विविध क्षेत्रात गुंतवणूक करण्यासाठी आमंत्रित केले आणि भारताच्या राष्ट्रीय पायाभूत सुविधा पाइपलाइन, मालमत्ता मुद्रीकरण योजना आणि गती शक्ती योजनेचा लाभ घेण्यास सांगितले.
दोन्ही नेत्यांनी आगामी सीओपी 26  मध्ये भारत-युरोपीय महासंघाचे संबंध वाढविणे तसेच हवामान बदल संदर्भात कृती करणे आणि प्राधान्यांने सहकार्य करणे यावर चर्चा केली. अफगाणिस्तान आणि इंडो-पॅसिफिकसह परस्पर हिताच्या प्रादेशिक आणि जागतिक मुद्द्यांवरही त्यांनी विचारांची देवाणघेवाण केली.
पंतप्रधान मोदी पुढील वर्षी पंतप्रधान सांचेझ यांचे भारतात स्वागत करण्यास उत्सुक आहेत.
रेल्वे मंत्रालय
हरित पर्यावरणासाठी भारतीय रेल्वेने स्वीकारला एकात्मिक दृष्टिकॊन
2030 पर्यंत शून्य कार्बन उत्सर्जक बनण्याची भारतीय रेल्वेची योजना
राष्ट्रीय निर्धारित योगदानाचा एक भाग म्हणून भारत सरकारने 33% उत्सर्जन तीव्रता कमी करण्याचे उद्दिष्ट ठेवले आहे, उत्सर्जन कमी करण्याची लक्षणीय क्षमता असलेल्या क्षेत्रांमध्ये वाहतूक क्षेत्र हे एक महत्वाचे क्षेत्र आहे.
वाहतूक क्षेत्रातील उत्सर्जन कमी करण्याच्या दिशेने केंद्र सरकारने स्वीकारलेल्या काही महत्वाच्या धोरणांमध्ये भारतीय रेल्वेचा मालवाहतुकीतील वाटा 2030 पर्यंत सध्याच्या 35-36% वरून 45% पर्यंत वाढवणे, याचा समावेश आहे.
विविध उपाययोजनांच्या आधारे हवामान बदलाशी लढा देण्याची क्षमता असलेल्या भारतीय रेल्वेची, भारताच्या राष्ट्रीय निर्धारित योगदानात प्रमुख भूमिका आहे.
- भूपृष्ठ मालवाहतुकीचे प्रमाण 2030 पर्यंत सध्याच्या 35-36% वरून 45% पर्यंत वाढवणे
- भारतीय रेल्वे देशभरात समर्पित फ्रेट कॉरिडॉरची स्थापना करत आहे. या प्रकल्पाच्या पहिल्या टप्प्यातच 30 वर्षांच्या कालावधीत सुमारे 457 दशलक्ष टन कार्बन डाय ऑक्साइड CO2 उत्सर्जन कमी करण्याचा अंदाज आहे.
- ऊर्जेच्या मिश्रणात अक्षय ऊर्जेचे प्रमाण वाढवणे
- देशाभरात हरितगृह वायू GHG चे उत्सर्जन कमी करण्याच्या उद्देशाने, रेल्वे डिझेल आणि इलेक्ट्रिक ट्रॅक्शन दोन्हीसाठी आपल्या ऊर्जा कार्यक्षमतेत वाढ करणार आहे
- रेल्वे क्षेत्रात कार्यक्षमतेवर आधारीत व्यापार  ही योजना लागू करणे
- डिझेल इंधनामध्ये जैवइंधनाच्या 5% मिश्रणाचा वापर.
- 2030 पर्यंत पाणी वापरण्याच्या कार्यक्षमतेत 20 टक्क्यांपर्यंत सुधारणा करणे .
- वृक्षारोपण.
- घनकचरा व्यवस्थापन आणि पर्यावरण संतुलन
- भारतीय रेल्वेच्या प्रगतीमध्ये पर्यावरणीय शाश्वतता असावी या दृष्टीने संसाधने आणि पायाभूत सुविधांच्या व्यवस्थापनासाठी ग्रीन बिल्डिंग, औद्योगिक एकके आणि इतर आस्थापनांमध्ये सर्वोत्तम पद्धतींचा अवलंब करणे.
- "स्वच्छ भारत मिशन" मध्ये योगदान.
- सर्व रेल्वे मार्गांचे विद्युतीकरण 2030 पर्यंत पूर्ण करून "नेट झिरो" बनण्याचे लक्ष्य भारतीय रेल्वेने ठेवले आहे.
भारतीय रेल्वेने पर्यावरणाच्या व्यवस्थापनाच्या दृष्टीने आपले कामकाज अधिक सुरळीत करण्यासाठी विविध उपाययोजना आखल्या आहेत. ऊर्जा कार्यक्षमता व्यवस्थापन, अक्षय आणि उर्जेचे पर्यायी स्त्रोत, जलसंधारण, वनीकरण, जल व्यवस्थापन आणि हरित प्रमाणपत्र यांसारख्या काही उल्लेखनीय उपक्रमांचा त्यात समावेश आहे.
गृह मंत्रालय
कोविड-19 विरुद्धच्या लढ्यातील लॉकडाउन निर्बंधामधून शेती आणि वन क्षेत्रासाठी अतिरिक्त परवानग्यांबरोबरच, विद्यार्थ्यांसाठी शैक्षणिक पुस्तकांची दुकाने आणि इलेक्ट्रिक फॅन्सच्या दुकानांना सूट
भारतीय खलाशांना भारतीय बंदरांमध्ये ये-जा करण्यासाठी गृहमंत्रालयाने जारी केली मार्गदर्शक तत्वे
नवी दिल्ली, 21 एप्रिल 2020
कोविड-19 विरुद्धच्या लढ्यातील लॉकडाउन निर्बंधामधून गृह मंत्रालयाने  एकत्रित सुधारित मार्गदर्शक सूचनांनुसार काही उपक्रमांना सूट देण्याचा आदेश जारी केला आहे. हा आदेश खालील लिंकवर उपलब्ध आहे.

उपरोक्त सुधारित मार्गदर्शक सूचनांनुसार कोविड-19 विरुद्धच्या लढ्यातील लॉकडाउन निर्बंधामधून सरकारने शेती आणि वन क्षेत्रासाठी अतिरिक्त परवानग्यांबरोबरच, विद्यार्थ्यांसाठी शैक्षणिक पुस्तकांची दुकाने आणि इलेक्ट्रिक फॅन्सच्या दुकानांना सूट देण्यात आली आहे. त्याचप्रमाणे भारतीय खलाशांना भारतीय बंदरांमध्ये ये-जा करण्यासाठी गृहमंत्रालयाने मार्गदर्शक तत्वेसुद्धा जारी केली आहेत.
हॉटस्पॉट आणि प्रतिबंधात्मक क्षेत्रासाठी वर नमूद केलेल्या सवलती लागू नाहीत. या क्षेत्रात या सवलतींना परवानगी नाही.
अधिकृत परिपत्रक पाहण्यासाठी येथे क्लिक करा.B.Gokhale/V.Joshi/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 176
विज्ञान आणि तंत्रज्ञान मंत्रालय
‘पॉप्युलर सायन्स रायटिंग’ यावरचा वेबिनार भारतासह सीमेपलीकडेही पोहोचला
विज्ञान आणि तंत्रज्ञान संवाद राष्ट्रीय परिषद आणि विज्ञान प्रसार या विज्ञान आणि तंत्रज्ञान विभागाच्या स्वायत्त संस्थेने, विज्ञान कम्युनिकेटर्सची फळी निर्माण करण्यासाठी एडब्ल्यूएसएआर कार्यक्रमा अंतर्गत संशोधन प्रतिभावंतांच्या क्षमता वृद्धीसाठी ‘पॉप्युलर सायन्स रायटिंग’ या संदर्भात या आठवड्यात दोन वेबिनार आयोजित केले होते.
28 राज्ये आणि केंद्र शासित प्रदेशातले तसेच अमेरिका, जर्मनी, ब्रिटन, इस्रायल सह 12 देशातले प्रतिभावंत यात सहभागी झाले. विज्ञाना संदर्भात देवाण-घेवाणीचे महत्व, संशोधनातून लोकप्रिय लेख लिहिणे आणि पॉप्युलर सायन्स रायटिंग’ संदर्भातले तंत्र आणि उपयुक्त माहिती यावेळी देण्यात आली.
एनसीएसटीसीचे प्रमुख, डॉ मनोज पटारीया आणि विज्ञान प्रसार चे संशोधक डॉबी के त्यागी यांनी श्रोत्यांना संबोधित केले आणि महत्वाची माहिती दिली. या वेबिनारला भारतातून आणि परदेशातून 1282 जणांनी नोंदणी करत मोठा प्रतिसाद दिला आहे.
माझे संशोधन मी समाजातल्या सर्व वयोगटातल्या आणि सर्व शैक्षणिक पार्श्वभूमीच्या लोकांना समजेल आणि त्यांना उत्सुकता वाटेल अशा पद्धतीने समजावू शकलो तर त्या समस्येच्या विविध मिती मला समजल्या आहेत असे मी म्हणेन असे डी एसटी सचिव प्रा.आशुतोष शर्मा यांनी सांगितले.